Data, natura tad-deċiżjoni u data tad-dħul fis-seħħ

Id-Deċiżjoni Nru 185/1/12.5.2016 tal-Kumitat għall-Kreditu u l-Assigurazzjoni tal-Bank tal-Greċja fir-rigward ta’: 1) iż-żamma tal-projbizzjoni tal-impriża tal-assigurazzjoni milli taċċetta negozju ta’ assigurazzjoni ġdid fil-firxa sħiħa ta’ attività tagħha fil-klassijiet kollha ta’ assigurazzjoni u kull emenda addizzjonali li tqajjem primjums tal-assigurazzjoni, kapital assigurat u/jew benefiċċji ta’ kopertura ta’ assigurazzjoni tal-kuntratti ta’ assigurazzjoni eżistenti; u wkoll iż-żamma tal-Amministratur tal-Assigurazzjoni li diġà nħatar, li b’mod partikolari se jiżgura l-ġbir ta’ primjums u ta’ talbiet oħra tal-impriża tal-assigurazzjoni, kif ukoll jippreżenta rapporti dettaljati kull ġimgħa dwar l-assi u r-responsabbiltajiet tal-assigurazzjoni; 2) l-obbligu tal-Bord tat-Tmexxija tal-impriża tal-assigurazzjoni, f’kooperazzjoni mal-Amministratur tal-Assigurazzjoni, li jfittex kuntrattur ta’ impriża ta’ assigurazzjoni għat-trasferiment ta’ portafoll tal-assigurazzjoni li jinkludi l-poloz individwali tal-assigurazzjoni tal-ħajja eżistenti, li jkopru korrimenti personali fil-klassi I.3, li jirriżultaw minn mard jew minn mard/inċidenti u li jappartjenu għall-klassijiet li ġejjin tal-Artikolu 5 tal-Liġi 4364/2016: (a) I.1, assigurazzjoni dwar is-sopravivenza jew il-mewt, assigurazzjoni mħallta, assigurazzjoni tal-ħajja bl-għoti lura ta’ primjums; (b) I.2, assigurazzjoni fuq id-dħul; (c) III, assigurazzjoni tal-ħajja marbuta ma’ investimenti. L-iskadenza għall-espressjonijiet ta’ interess minn impriżi tal-assigurazzjoni prospettivi li japplikaw hija l-20 ta’ Mejju 2016 f’12:00 pm. 3) is-sospensjoni ta’ pagamenti minn impriża tal-assigurazzjoni sal-15 ta’ Lulju 2016 fil-każijiet li ġejjin: (a) il-konsenji, parzjali jew totali, ta’ kuntratti tal-assigurazzjoni fil-klassijiet kollha tal-assigurazzjoni; (b) il-pagament ta’ rikavati f’każ ta’ prestazzjoni aħjar mid-dispożizzjonijiet matematiċi skont it-termini tal-kuntratti tal-assigurazzjoni tal-klassijiet I1 and I2, minbarra fil-każ ta’ terminazzjoni ta’ kuntratti tal-assigurazzjoni jew pagament ta’ pensjoni; (c) il-pagament ta’ kull benefiċċju addizzjonali (bonus) previst waqt il-kuntratti tal-assigurazzjoni, qabel il-maturità tagħhom fil-klassijiet tal-assigurazzjoni kollha; (d) il-benefiċċji tal-irtirar kmieni (“withdrawal benefits”) għal persuni assigurati b’kuntratti ta’ assigurazzjoni ta’ grupp fil-klassi tal-assigurazzjoni VII; (e) l-għoti ta’ self fuq kuntratti tal-assigurazzjoni jew iż-żieda ta’ ammonti pendenti eżistenti ta’ self, fil-klassijiet tal-assigurazzjoni kollha; (f) l-obbligazzjonijiet dwar l-intermedjarji biex iwettqu obbligi kuntrattwali relatati mal-pagament ta’ miżati, allowances u kummissjonijiet żejda pprovduti minbarra l-kummissjonijiet li jikkorrispondu mal-primjum tal-assigurazzjoni; (g) l-ispejjeż tat-taħriġ ta’ intermedjarji u l-ispejjeż li jirriżultaw mir-reklutaġġ, it-taħriġ u l-finanzjament ta’ intermedjarji ġodda; (h) l-amortizzamenti jew interessi li għandhom jitħallsu mill-impriża tal-assigurazzjoni biex jiġu rispettati l-ftehimiet ta’ self jew bonds tagħha; (i) ir-rinumerazzjoni, allowances u spejjeż ta’ kull tip għal membri tal-Bord tat-Tmexxija; (j) l-ispejjeż operatorji tal-impriża tal-assigurazzjoni lil hinn mill-minimu rikjest biex jiġi żgurat il-funzjonament xieraq tagħha. Il-pagamenti li ġejjin huma soġġetti għall-Artikolu 229(3) tal-Liġi 4364/2016 fir-rigward tas-sospensjoni ta’ skadenzi, ta’ atti proċedurali fuq miżuri ta’ infurzar, u ta’ applikazzjonijiet għal miżuri interim; 4) il-projbizzjoni ta’ kull finanzjament dirett jew indirett ta’ impriża tal-assigurazzjoni mill-impriża sussidjarja tagħha, li hija wkoll impriża tal-assigurazzjoni bl-isem “International Life General Insurance S.A.”, u kull interazzjoni bejniethom li tinvolvi x-xiri u l-bejgħ ta’ assi; 5) il-projbizzjoni ta’ kull finanzjament dirett jew indirett jew kull faċilità ta’ likwidità lil Membri tal-Bord tat-Tmexxija, azzjonisti u impriżi relatati tal-impriża tal-assigurazzjoni. Dħul fis-seħħ: it-12 ta’ Mejju 2016 Tmiem tal-validità: Mhux iddefinit